Weskus-netbal bo | Netwerk24
Weskus-A-span is van links agter Marieta Coetzee (afrigter), Ina-Marie Burger, Hannerie Schreuder, Francis Pieters, Aneske Mouton, Madri Haas­broek, Charne Sias, Janine Heyse en Esta Visagie (bestuurder). Voor is Aliche Schnet­ler, Amber Coraizen, Benita Malgas
Dit was netbal uit die boonste rakke.
Die Weskus-netbalspanne het 27 tot 29 April aan die Wes-Kaap-netbaltoer­nooi by Hoërskool De Kuilen in Kuils­rivier deelgeneem. Hulle het teen die Kaapse Metropool (WP), Kaapse Wynlan­de (Boland), Overberg, Eden (SWD) en Sentraal Karoo gespeel.
Die A-vrouespan het in die A-afdeling gespeel en ’n silwermedalje verower. Die span se uitslag is soos volg:
Wen Overberg A 35-22, wen Kaapse Wynlande A 33-31, wen Sentraal Karoo 63-11, wen Overberg B 42-14 en verloor teen die Kaapse Metropool A 16-40. Amber Coraizen is as die speelster van die toernooi en die beste senter vir o.19 aangewys.
Die B-vrouespan het in die B-afdeling gespeel en ook ’n silwermedalje gewen. Die span se uitslag is soos volg: Verloor teen die Kaapse Metropool B 20-31, wen Overberg B 30-13, wen Kaapse Metropool C 27-26, verloor teen Kaapse Wynlande B 19-40 en speel gelykop teen Overberg A 26-26.
Die manspan het ’n vyfde plek behaal. Sy uitslag is soos volg: Verloor teen Overberg 23-26, verloor teen Kaapse Metropool B 22-33, verloor teen Kaapse Wynlande 15-22 en verloor teen Kaapse Metropool A 15-53.